 7. pielikums
atklāta konkursa, identifikācijas
Nr. IeM IC 2024/3, nolikumam

	Pasūtītāja līguma
	Izpildītāja līguma

	uzskaites Nr. ___________________
	uzskaites Nr. ___________________



LĪGUMS
Par vienotās ugunsdrošības un civilās aizsardzības platformas izstrādi, ieviešanu un uzturēšanu (iepirkuma identifikācijas Nr. ___________)

Līguma datums ir pēdējā parakstītāja
laika zīmoga datums


Iekšlietu ministrijas Informācijas centrs, reģistrācijas numurs 90000289913, tā priekšnieka Āra Dzērvāna personā, kurš rīkojas saskaņā ar Ministru kabineta 2016.gada 20. septembra noteikumiem Nr. 616 “Iekšlietu ministrijas Informācijas centra nolikums” (turpmāk – Pasūtītājs), no vienas puses, un
___________________ (turpmāk – Izpildītājs), ko saskaņā ar _______ pārstāv tās ______, no otras puses,

[bookmark: _Hlk121984721](abi kopā turpmāk – Puses, bet katrs atsevišķi – Puse), pamatojoties uz atklāta konkursa “Vienotās ugunsdrošības un civilās aizsardzības platformas izstrāde, ieviešana un uzturēšana”, iepirkuma identifikācijas Nr. xxxx (turpmāk – Konkurss), rezultātiem noslēdz šādu iepirkuma līgumu (turpmāk – Līgums):

Līguma priekšmets
1.1.  Pasūtītājs pasūta un Izpildītājs nodrošina Vienotās ugunsdrošības un civilās aizsardzības platformas izstrāde, ieviešana un uzturēšana” (turpmāk – VUCAP vai Platforma) izstrādi un uzturēšanu saskaņā ar Tehnisko specifikāciju (1.pielikums), Tehnisko piedāvājumu (2.pielikums) un Finanšu piedāvājumu (3.pielikums), kas ir Līguma neatņemamas sastāvdaļas. Ja Līguma izpildes laikā tiek konstatētas pretrunas starp Tehniskās specifikācijas un Tehniskā piedāvājuma noteikumiem, noteicošie ir Tehniskās specifikācijas noteikumi. 
1.2. Pasūtītājs Līguma izpildē nodrošina Izpildītāju ar visu tā rīcībā esošu Līguma pilnīgai izpildei nepieciešamo informāciju un Līguma izpildē piesaista Pasūtītāja speciālistus.
1.3. Risku par Līgumā neparedzētām piegādēm, darbiem un pakalpojumiem, kas nepieciešami Līguma pilnīgai izpildei (turpmāk – neparedzēti darbi), uzņemas Izpildītājs, tai skaitā neparedzēto darbu izmaksas, kuras nav iekļautas Līguma 2.1. apakšpunktā noteiktajā Līguma summā, bet ir nepieciešamas Līguma pilnīgai izpildei Pasūtītāja pieprasītajā apjomā, kvalitātē un termiņā un, kuras izriet no Līguma pielikumiem un piedāvājumā noteiktā Līguma priekšmeta apraksta, arī tad, ja tās nav tieši norādītas Līgumā. 
1.4.  Risku par neparedzētiem darbiem uzņemas Pasūtītājs, ja: 
1.4.1. neparedzēto darbu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt; 
1.4.2. neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu;
1.4.3. Līgums objektīvu, no Izpildītāja gribas neatkarīgu iemeslu dēļ nav izpildāms, ja netiek veikti neparedzētie darbi; 
1.5.  Līguma ietvaros par neparedzētiem darbiem nav uzskatāmi darbi, kas izriet no Līguma izpildes metodikas un, kurus Izpildītājs varēja paredzēt un tam bija jāparedz, iesniedzot piedāvājumu Konkursā.
1.6. Ja iestājas Līguma 1.3. apakšpunktā minētie apstākļi, neparedzētu darbu izpilde negroza Līguma 2.1. apakšpunktā noteikto kopējo Līguma summu. Ja iestājas Līguma 1.4. apakšpunktā minētie apstākļi, Līguma 2.1. apakšpunktā noteiktā kopējā Līguma summa saistībā ar neparedzētu darbu izpildi tiek grozīta Publisko iepirkumu likumā (turpmāk – PIL) noteiktajā kārtībā un apjomā. 

Līguma summa un norēķinu kārtība
0. Kopējā Līguma summa, neieskaitot pievienotās vērtības nodokli (turpmāk  – PVN), nepārsniedz EUR 3 550 000.00 (trīs miljoni pieci simti piecdesmit tūkstoši euro), kas plānota šādā sadalījumā:
0. VUCAP programmatūras izstrāde un mācības: 1 240 000.00) EUR bez PVN (maksimāli pieejamā Atveseļošanās un noturības mehānisma projekta summa VUCAP izstrādei un mācībām), tajā skaitā (šis apakšpunkts saturiski tiks precizēts Līguma slēgšanas ietvaros):
0. pirmā laidiena izstrādes darbu izmaksas: ______________ EUR bez PVN;
0. otrā laidiena izstrādes darbu izmaksas: ______________ EUR bez PVN;
0. trešā laidiena izstrādes darbu izmaksas: ______________ EUR bez PVN; 
0. ceturtā laidiena izstrādes darbu izmaksas: ______________ EUR bez PVN ;
0. piektā laidiena izstrādes darbu izmaksas: ______________ EUR bez PVN;
0. sestā laidiena izstrādes darbu izmaksas: ______________ EUR bez PVN;
0. septītā laidiena izstrādes darbu izmaksas: ______________ EUR bez PVN;
0. mācības:______________ EUR bez PVN;
0. uzturēšana un attīstība: ______________ EUR bez PVN.
0. PVN likme tiek piemērota normatīvajos aktos noteiktajā apmērā Līguma ietvaros. Pasūtītājam nav pienākums Līguma darbības laikā izlietot visu Līguma summu.  
0. Līguma ietvaros izpildāmo izstrādes un uzturēšanas darbu izmaksu pozīciju un cilvēkstundu cenas ir noteiktas Finanšu piedāvājumā (Līguma 3.pielikums). Finanšu piedāvājumā norādītās vienas vienības cenas ir fiksētas un nevar tikt paaugstinātas visā Līguma darbības laikā, izņemot Līguma 2.7., 2.8. un 2.9. apakšpunktos noteiktos gadījumos.  
0. Pasūtītājam Līguma izpildes laikā objektīvu iemeslu dēļ ir tiesības saskaņā ar PIL 61.panta trešās daļas 1.punktu mainīt darbu (un tajos izmantojamo iekārtu) apjomu, izmainot apjomus Finanšu piedāvājuma izstrādes darbu izmaksu pozīcijās, atsakoties no darbu veikšanas atsevišķajām pozīcijām vispār vai pievienojot papildu pozīcijas, ciktāl tādas ir nepieciešamas darbu izpildei. 
0. Pasūtītājs Līguma summu samaksā Izpildītājam šādā kārtībā: 
0.4.1. samaksu par izstrādes darbu izpildi 70% apmērā no attiecīgā izstrādes darba izpildes summas Pasūtītājs veic, pārskaitot to uz Izpildītāja norādīto bankas kontu 10 (desmit) darba dienu laikā pēc attiecīgo darbu izpildes, nodošanas-pieņemšanas akta (turpmāk – Akts) abpusējas parakstīšanas un Izpildītāja rēķina saņemšanas dienas. Izpildītājs iekļauj Aktā atsauci uz Līguma numuru un atsauci, ka darbi tiek īstenoti Atveseļošanas un noturības mehānisma projekta Nr. 2.1.1.1.i.0/1/23/I/VARAM/008 “Vienotas civilās aizsardzības un ugunsdrošības pārvaldības platformas ieviešana” ietvaros;
0.4.2. pēc visu Līgumā paredzēto izstrādes darbu veiksmīgas akcepttestēšanas, gala Akta parakstīšanas, Pasūtītājs veic gala maksājumu atlikušo 30% apmērā no izstrādes summas, pārskaitot to uz Izpildītāja norādīto bankas kontu 10 (desmit) darba dienu laikā pēc Izpildītāja rēķina saņemšanas dienas
0.4.3. samaksu par VUCAP uzturēšanas darbu izpildi Pasūtītājs veic ne biežāk kā vienu reizi mēnesī ar pārskaitījumu uz Izpildītāja norādīto bankas kontu, veicot norēķinus par:
0.4.3.1. iepriekšējā mēnesī Izpildītāja sniegtajiem un Līgumam atbilstošiem pakalpojumiem – 30 (trīsdesmit) dienu laikā pēc attiecīgo darbu Akta abpusējas parakstīšanas un Izpildītāja rēķina saņemšanas dienas – šajā apakšpunktā noteiktajā kārtībā Pasūtītājs norēķināsies par uzturēšanas ietvaros sniedzamajiem pakalpojumiem (konsultācijām) un realizētiem izmaiņu pieprasījumiem apjomā līdz 40 cilvēkstundas katrs;
0.4.3.2. realizētajiem izmaiņu pieprasījumiem apjomā 40 cilvēkstundas un vairāk – 30 (trīsdesmit) dienu laikā pēc katra izmaiņu pieprasījuma Akta abpusējas parakstīšanas un Izpildītāja rēķina saņemšanas dienas.
0.5. Nosakot katra atsevišķā pasūtījuma (izmaiņu pieprasījumu vai konsultāciju gadījumā) summu, Puses aprēķinos vadās pēc Izpildītāja speciālistu cilvēkstundas likmēm (vienības cenām), kas noteiktas Līguma 3. pielikumā.
0.6. Izpildītājs garantē pastāvīgu Līguma 3. pielikuma 3. pozīcijā norādīto vienības cenu Līguma darbības pirmajos 12 (divpadsmit) mēnešos. Izpildītājs uzņemas cenas svārstību (pieauguma) risku apmērā, kas nepārsniedz 10% (desmit procentus) no vienības sākotnējās cenas.
0.7. Ja cenas svārstību (pieauguma) apmērs objektīvu, no Izpildītāja neatkarīgu apstākļu dēļ, ir lielāks par Līguma 2.7. apakšpunktā noteikto, tad Izpildītājam ne biežāk kā reizi 12 (divpadsmit) mēnešos ir tiesības ierosināt attiecīgās vienības cenas pārskatīšanu, iesniedzot Pasūtītājam pamatojumu, norādot kādi apstākļi un kādā mērā ietekmē vienības cenas pieaugumu, un detalizētu attiecīgās vienības cenas pieauguma aprēķinu.
0.8. Līguma 2.7. apakšpunkta kārtībā pārskatītās vienības cenas pieaugums, ja Puses par tādu ir vienojušās, ir piemērojams, kamēr ir spēkā to pamatojošie apstākļi. Izpildītājam ir pienākums nekavējoties informēt Pasūtītāju par šajā punktā noteikto apstākļu izbeigšanos.
0.9. Pasūtītājs samaksu par faktiski izpildīto un Līguma prasībām atbilstošu pasūtījumu veic 30 (trīsdesmit) dienu laikā pēc pasūtījuma Akta abpusējas parakstīšanas un rēķina saņemšanas dienas. Samaksa tiek pārskaitīta uz Līgumā norādīto Izpildītāja norēķinu kontu.
0.9.1. Izpildītājs iesniedz Pasūtītājam uz e-adresi elektronisku rēķinu atbilstoši Ministru kabineta 2019. gada 9. aprīļa noteikumos Nr. 154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība” noteiktajām prasībām.
0.9.2. Ja attiecināms, Izpildītājs nodrošina rēķinā par veiktajiem darbiem atsauci uz līguma numuru un atsauci, ka darbi tiek īstenoti Atveseļošanas un noturības mehānisma projekta Nr. 2.1.1.1.i.0/1/23/I/VARAM/008 “Vienotas civilās aizsardzības un ugunsdrošības pārvaldības platformas ieviešana” ietvaros.
0.10. Puses vienojas, ka elektroniskā rēķina apmaksas termiņu skaita no dienas, kad Izpildītājs iesniedzis Pasūtītajam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
0.11. Ja Izpildītājs ir iesniedzis nepareizi aizpildītu vai Līguma noteikumiem neatbilstošu elektronisko rēķinu, Pasūtītājs šādu rēķinu apmaksai nepieņem. Izpildītājam ir pienākums atkārtoti iesniegt pareizi un Līguma noteikumiem atbilstoši sagatavotu elektronisko rēķinu. Šādā gadījumā elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto, Līguma noteikumiem atbilstošo elektronisko rēķinu.

līguma izpildes termiņš
0.12. Pasūtījuma izpildes termiņi: 
0.12.1. VUCAP izstrādes darbiem (kad nodoti un pieņemti visi izstrādes darbu rezultātā sagaidāmie Nodevumi) un mācībām – līdz 2026. gada 30. aprīlim; 
0.12.2. VUCAP izstrādes darbu garantijas nodrošināšana atbilstoši Konkursā iesniegtajam Izpildītāja piedāvājumam – ___ (________) gadi no Līguma 3.1.1 apakšpunktā noteikto izstrādes darbu nodošanas un pieņemšanas un/vai izmaiņu pieprasījumu realizācijas; 
0.12.3. [bookmark: _Hlk161306008]VUCAP uzturēšanas un attīstības darbiem – no Līguma 3.1.1. apakšpunktā noteikto izstrādes darbu nodošanas un pieņemšanas un/vai izmaiņu pieprasījumu realizācijas līdz Līguma darbības termiņa beigām, bet ne vēlāk kā līdz _____________.  
0.13. Garantijas saistības neatkarīgi no Līguma darbības termiņa izbeigšanās ir nodrošināmas atbilstoši Līguma 1. pielikuma prasībām. Neatkarīgi no Līguma termiņa izbeigšanās Līguma noteikumi ir attiecināmi uz visām saistībām, kuru izpilde ir pilnībā pabeidzama pēc tā beigu datuma. Pēc Līguma darbības termiņa izbeigšanās Līguma darbības laikā pasūtītie Pakalpojumi Izpildītājam ir jāpabeidz un jāiesniedz prasībām atbilstoši Nodevumi ne vēlāk kā 30 (trīsdesmit) dienu laikā (šajā termiņā ieskaitāms arī laiks, kurā atbilstoši Līguma noteikumiem Pasūtītājs pārliecinās par Pakalpojuma un Nodevumu atbilstību prasībām, ko apliecina abpusēji parakstīts Akts). 

Līguma izpildes kārtība
0.14. [bookmark: _Ref521374486]Izpildītājs Līguma izpildē iesaista Līguma 4. pielikumā norādītos vadošos speciālistus. 
0.15. Līguma ietvaros izstrādes un uzturēšanas darbi tiek sniegti un pārvaldīti pēc mērogojamas Agile izstrādes pārvaldības metodikas, kas pielāgota Līguma izpildei. Līguma ietvaros pasūtīto izstrādes darbu izpilde tiek veikta __________ laidienos (atbilstoši Konkursā Izpildītāja iesniegtajam piedāvājumam), kas var tikt īstenoti paralēli. Katrā laidienā darbi tiek realizēti pakāpeniski un secīgi.
0.16. Izpildītājam pirms jebkuras Platformas funkcionalitātes izstrādes sprinta ir jāveic tehniskajā specifikācijā ietverto prasību, kas ir attiecināmas uz attiecīgo sprinta funkcionalitāti, precizēšana. Precizēšana ir jāveic, intervējot Pasūtītāja nozīmētos speciālistus, un fiksējot prasību precizējumus. Prasību precizējumus apstiprina Pasūtītāja nozīmētie speciālisti elektroniski. Prasību precizēšanas rezultātā Pasūtītājs un Izstrādātājs var vienoties par funkcionalitātes aizstāšanu ar citu, līdzvērtīgu funkcionalitāti. Par līdzvērtīgu uzskatāma funkcionalitāte, kuras Pasūtītāja apmaksājamais darbietilpības novērtējums netiek pārsniegts, vai tāda funkcionalitāte, kuru īstenojot neatkarīgi no izmantotajiem rīkiem, tehnoloģijām un izpildījuma, tiek sasniegts sākotnējās prasības mērķis.
0.17. Izstrādes darbu rezultātu (turpmāk – Nodevumu) uzskata par nodotu un Pasūtītāja pieņemtu dienā, kad Puses abpusēji parakstījušas Aktu. Puses paraksta Aktu, izpildoties šādiem nosacījumiem:
0.17.1. ja Līguma izpildē vai Aktā nav konstatējami trūkumi – šī kārtība piemērojama pie izstrādes darbu gala nodošanas-pieņemšanas, kā arī izmaiņu pieprasījumu realizācijas gadījumā;
0.17.2. Ja Aktā nav konstatējami trūkumi, savukārt izpildē konstatējamo trūkumu skaits un būtība nav pretrunā ar Tehniskās specifikācijas ORG_006.04 noteiktajam – šī kārtība ir piemērojama pie laidienu nodošanas-pieņemšanas. 
0.18. Pasūtītāja kontaktpersona, konstatējot trūkumus (saņemtā Nodevuma neatbilstība spēkā esošajiem normatīvajiem aktiem vai Līgumā noteiktajām prasībām), nosūta Izpildītājam pretenziju, norādot konstatētos trūkumus. Izpildītājs konstatētos trūkumus novērš bez papildu maksas. Trūkumi novēršami ne ilgāk kā 10 (desmit) darba dienu laikā, ciktāl Līgumā vai tā pielikumos nav noteikts citādi. Trūkumu novēršanas termiņš nav uzskatāms par sākotnējā izpildes termiņa pagarinājumu.
0.19. Akcepttestēšanas termiņš (laiks, kurā Pasūtītājs izskata Nodevumu) ir ieskaitāms izstrādes/izpildes termiņā.
0.20. [bookmark: _Ref85623305][bookmark: _Ref84655044]Pēc Pasūtītāja pieprasījuma Izpildītājs bez papildu maksas nodrošina Pasūtītāja darbiniekiem Izpildītāja eksperta konsultācijas par aprēķināto darbietilpību. Darbietilpības novērtējumu (aprēķinus) Puses pievieno Līgumam.
0.21. Pušu kontaktpersonas:
0.21.1. no Pasūtītāja puses (visas kopā atbilstoši kompetencei):
	Persona
	Kontaktdati
	Kompetence (piemēri):

	
	
	Administratīvie Līguma izpildes jautājumi un projekta vadība.

	bet tās prombūtnes laikā
	

	
	
	

	
	
	Tehniskie Līguma izpildes jautājumi

	bet tās prombūtnes laikā
	

	
	
	



0.21.2. no Izpildītāja puses – ______________. 

[bookmark: _Hlk120797227]Nostrādātā laika pasūtījumu izpildes kārtība
0.22. Pasūtītājs apmaksā Izpildītāja speciālistu faktiski nostrādāto laiku, ko Izpildītājs patērējis VUCAP uzturēšanas darbu izpildē.
0.23. Izmaiņu pieprasījumu pasūtīšanas gadījumā Puses detalizēti nosaka darba izpildes saturu, sagaidāmos un iesniedzamos Nodevumus, t.sk., uzskaitot obligāti iesniedzamo dokumentāciju un līdzekļus, ar kādiem Nodevumi tiks iesniegti. Pasūtījums noformējams rakstveidā un pēc tā abpusējas parakstīšanas kopā ar saistītajiem dokumentiem (piemēram, novērtējums, darba uzdevums u.tml.) kļūst par Līguma neatņemamu sastāvdaļu.
0.24. Uzturēšanas darbu nostrādātā laika pārskata un norēķinu periods ir viens mēnesis (izņemot izmaiņu pieprasījumus, kuru apjoms ir 40 cilvēkstundas un vairāk). Izpildītājs reizi mēnesī iesniedz Pasūtītājam pārskatu  par iepriekšējā mēnesī pasūtītajiem un atbilstoši ar Pasūtītāju saskaņotajam apjomam veiktajiem darbiem VUCAP uzturēšanai. Pārskatu veido atbilstoši Pušu iepriekš rakstiski saskaņotai formai.
0.25. Pasūtītājs 10 (desmit) darbdienu laikā izskata Izpildītāja iesniegto pārskatu par veiktajiem darbiem. Ja Izpildītāja iesniegtā pārskata pārbaudes rezultāti ir pozitīvi, Puses paraksta Aktu. Ja Izpildītāja iesniegtā pārskata pārbaudes rezultātā ir konstatēta neatbilstība faktiskajiem izpildes apjomiem vai pārskata saturā ir citi būtiski trūkumi, Pasūtītāja kontaktpersona nosūta Izpildītājam pretenziju, norādot konstatētos trūkumus, kas Izpildītājam ir jānovērš 3(trīs) darba dienu laikā bez papildu maksas un aktualizētais pārskats jāiesniedz atkārtoti.
[bookmark: _Ref83621420]
 GaraNTIJAS SAISTĪBu izpildes nodrošinājums
0.26. Ne vēlāk kā 10 (desmit) darba dienas pēc  Līguma 2.5.2. apakšpunktā paredzētā Akta abpusējas parakstīšanas Izpildītājs iesniedz Pasūtītājam garantijas saistību izpildes nodrošinājumu (turpmāk – GSIN) kā bankas garantiju vai apdrošināšanas polisi EUR 50 000.00 (piecdesmit tūkstoši euro) apmērā.
0.27. GSIN ir Latvijas Republikā reģistrētas kredītiestādes, tās filiāles vai citā Eiropas Savienības vai Eiropas Ekonomiskās zonas dalībvalstī reģistrētas kredītiestādes izsniegta beznosacījuma garantija vai apdrošinātāja, kuram ir tiesības veikt apdrošināšanu Latvijas Republikas teritorijā saskaņā ar Apdrošināšanas un pārapdrošināšanas likumu, izsniegta apdrošināšanas polise.
0.28. GSIN Izpildītājam jāiesniedz atbilstoši Līguma 6. pielikumā pievienotajai formai.
0.29. GSIN jābūt spēkā ___ mēnešus (atbilstoši Konkursā iesniegtajam Izpildītāja piedāvājumam), skaitot no Līguma 2.5.2. apakšpunktā noteiktā Akta abpusējas parakstīšanas. 
0.30. Ja Līguma spēkā esamības laikā GSIN jebkāda iemesla dēļ zaudē spēku un Izpildītājs nav iesniedzis pierādījumus GSIN termiņa pagarināšanai vai jaunu GSIN, tas uzskatāms par Izpildītāja saistību neizpildi un Pasūtītājs ir tiesīgs nekavējoties vienpusēji izbeigt Līgumu, rakstiski informējot par to Izpildītāju.
0.31. GSIN ir jābūt spēkā arī gadījumā, ja Izpildītājam ir pasludināta maksātnespēja, tā saimnieciskā darbība ir apturēta vai Izpildītājs ir likvidēts.
0.32. Izpildītājs iesniedz Pasūtītājam GSIN kādā no šādiem dokumentu iesniegšanas veidiem:
0.32.1. elektroniski, ja bankas garantija vai apdrošināšanas polise ir parakstīta ar tās izdevēja drošu elektronisku parakstu;
0.32.2. klātienē Līguma 15. punktā norādītajā Pasūtītāja adresē, iepriekš sazinoties ar Līguma 4.8. apakšpunktā norādīto Pasūtītāja kontaktpersonu, ja tiek iesniegts attiecīga dokumenta oriģināls vai tā apliecinātā kopija.
0.33. Izpildītājs iesniedz Pasūtītājam GSIN Līguma 6.7. apakšpunktā noteiktajā kārtībā.
0.34. GSIN ietur pilnā apmērā, ja:
0.34.1. Izpildītājs patvaļīgi pārtrauc garantijas saistību izpildi;
0.34.2. Izpildītājs neizpilda Līguma 6.5. apakšpunktā noteikto pienākumu.
0.35. Pasūtītājs ir tiesīgs izmantot GSIN, lai kompensētu garantijas saistību neizpildes vai nepienācīgas izpildes rezultātā Pasūtītājam radušos izdevumus un zaudējumus.

Konfidencialitāte
0.36. Par konfidenciālu informāciju Līguma izpratnē Puses uzskata jebkādu informāciju, kas Izpildītājam un tā darbiniekiem kļuvusi zināma saistībā ar Līguma izpildi (turpmāk – KI).
0.37. Par KI uzskatāma informācija saskaņā ar Līguma 7.1. apakšpunktā norādīto neatkarīgi no tā, kādā formā šī informācija ir ietverta, izveidota vai uzglabāta, t.i., tā var būt mutiskā, rakstiskā, elektroniskā vai jebkāda veida datu nesējos noformētā formā.
0.38. Izpildītājs nodrošina, ka tā katrs Līguma izpildē iesaistītais darbinieks paraksta attiecīgu saistību rakstu (apliecinājums – Līguma 8. pielikums) par Līgumā noteikto konfidencialitātes prasību izpildi.
0.39. Puses ar KI prettiesisku izpaušanu Līguma ietvaros saprot – KI nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos (disketēs, CD diskos, mini diskos, kā arī citos informācijas datu uzglabātājos), izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar KI.
0.40. Konfidencialitātes aizsardzības noteikumi neattiecas uz tādu informāciju, kas:
0.40.1. tās nodošanas laikā vai pēc tam kļuvusi par publiski pieejamu (izņemot gadījumu, kad tā kļūst pieejama Līguma noteikumu neizpildes rezultātā Izpildītāja vai tā darbinieku vainas dēļ);
0.40.2. likumīgā kārtā Izpildītājam vai tā darbiniekiem pieejama pirms tās saņemšanas no Pasūtītāja (pierādāms ar rakstiskiem oficiāliem dokumentiem);
0.40.3. saskaņā ar Latvijas Republikas normatīvajiem aktiem ir atklāta, vai kuru valdības, valsts vai pašvaldību iestādes noteikušas par atklātu;
0.40.4. informācija, kura, ievērojot Latvijas Republikas normatīvo aktu prasības, ir jānodod valsts vai pašvaldību iestādēm, kuras saskaņā ar normatīvajos aktos šīm iestādēm dotajām tiesībām padara saņemto informāciju par atklātu un publiski pieejamu;
0.40.5. oficiāli publicēta Pasūtītāja tīmekļvietnē, preses izdevumos, grāmatās, publiski pieejamos informatīvos katalogos, bukletos, informatīvos iespiedmateriālos un reklāmās. 
0.41. Izpildītājs un tā darbinieki KI izmanto un pielieto, ievērojot Pasūtītāja noteikumus, Pasūtītāja darbinieka mutiskos un rakstiskos norādījumus, apņemoties pakļauties arī Pasūtītāja darbību reglamentējošo dokumentu prasībām. 
0.42. Izpildītājs un tā darbinieki KI uzglabā tādā drošā vietā un veidā, lai pilnībā izslēgtu iespēju citām trešajām personām piekļūt KI. 
0.43. Izpildītājs atbild, lai nekavējoties, pēc iespējas saprātīgi īsākā laikā, tas paziņotu Pasūtītājam par katru gadījumu, kad KI, kas nonākusi Izpildītāja un/vai tā darbinieku rīcībā, ir nozaudēta (neatkarīgi no nozaudēšanas iemesliem), trešo personu nolaupīta vai notikusi trešo personu prettiesiska un pretlikumīga iejaukšanās – informācijas pārveidošana, daļēja vai pilnīga dzēšana, pārkopēšana un nodošana citām personām, kurām nav Līgumā paredzētas tiesības piekļūt KI, kā arī, ja notikušas cita veida prettiesiskas vai pretlikumīgas darbības ar KI; 
0.44. Pēc Pasūtītāja vai tā darbinieku pirmā pieprasījuma Izpildītājam ir pienākums nekavējoties atdot Izpildītāja vai tā darbinieku rīcībā nodoto vai nonākušo KI.   
0.45. Izpildītājs nodrošina, ka pēc Pasūtītāja vai tā darbinieku pirmā pieprasījuma KI nekavējoties tiek iznīcināta (visā tās apjomā, tās atsevišķas daļas, tās oriģināli, kopijas vai cita veida atvasinājumi), kā arī nodrošina, ka tiek izpildīti citi Pasūtītāja vai tā darbinieku norādījumi attiecībā uz KI, ja vien tie nav pretrunā ar Latvijas Republikas normatīvo aktu prasībām un/vai Līguma noteikumiem.
0.46.  Publisko izdevumu detalizētās izmaksas ir vispārpieejama informācija, proti, pēc Līguma izpildes informācija par detalizētām izdevumu pozīcijām nav klasificējama kā ierobežotas pieejamības informācija (komercnoslēpums).
0.47.  Līguma 7.1. apakšpunkta noteikumi nav piemērojami attiecībā uz tādu informāciju, kuras publiskošana ir pretrunā ar PIL 40. panta trešās daļas prasībām.

Īpašumtiesības un autortiesības
0.48. Izpildītājs pilnībā nodod Pasūtītājam visas Autortiesību likuma 15. panta pirmajā, otrajā un trešajā daļā noteiktās autoru mantiskās izņēmuma tiesības uz visiem Līguma izpildes rezultātā radītajiem un Pasūtītājam nodotajiem, un Pasūtītāja pilnā apmērā apmaksātajiem autortiesību objektiem, t.sk. izgatavotajiem un Pasūtītājam nodotajiem materiāliem.
0.49. [bookmark: _Ref443990772]Izpildītājs nodrošina, ka visu Līguma izpildes rezultātā radīto, Pasūtītājam nodoto un Pasūtītāja pilnā apmērā apmaksāto autortiesību objektu autori neizmantos Autortiesību likuma 14.panta pirmajā daļā noteiktās autora personiskās tiesības uz izlemšanu, vai darbs tiks izziņots un kad tas tiks izziņots (14. panta pirmās daļas 2. punkts), darba atsaukšanu (14. panta pirmās daļas 3. punkts), uz vārda norādīšanu (14. panta pirmās daļas 4.punkts), uz darba neaizskaramību (14. panta pirmās daļas 5. punkts) un pretdarbību (14. panta pirmās daļas 6. punkts), pretējā gadījumā Izpildītāja pienākums ir segt visus Pasūtītājam radītos zaudējumus. 
0.50. Izpildītājam Nodevumos ir aizliegts iekļaut jebkādas norādes, kas satur ierobežojumus Pasūtītājam pilnīgi brīvi rīkoties (sadalīt, publicēt, iekļaut izvilkumus citos tekstos, nodot citām personām u.c.) ar saņemtajiem Nodevumiem vai to daļām. Izpildītājs nedrīkst nekādos gadījumos pieprasīt, lai Pasūtītājs, jebkādi izmantojot Nodevumus, obligāti publicē atsauces uz Izpildītāju. Šajā apakšpunktā raksturotās norādes Nodevumos, rīkojoties ar tiem vai jebkādām to daļām, Pasūtītājs neņem vērā. 
0.51. Ja Nodevums ir saistīts ar trešās personas autortiesību izmantošanu, Izpildītājs nodrošina visu nepieciešamo licenču saņemšanu, kas nepieciešamas attiecīgā Nodevuma lietošanai.
0.52. Izpildītāja vainas dēļ radīto trešo personu autortiesību aizskārumu gadījumā Izpildītājam ir pienākums:
0.52.1. bez maksas nekavējoties novērst jebkādu trešo personu autortiesību aizskārumu; 
0.52.2. pēc Pasūtītāja pieprasījuma uz sava rēķina aizstāvēt Pasūtītāju, ja trešās personas cēlušas prasījumus par autortiesību aizskārumu; 
0.52.3. segt Pasūtītāja izdevumus un zaudējumus, kas rodas saistībā ar trešo personu autortiesību aizskārumu vai trešo personu celtajiem prasījumiem par autortiesību aizskārumu.
0.53. Līguma 8.5. apakšpunktā noteiktais nav ierobežots ne laikā, ne atbildības apjomā.
0.54. Izpildītājam aizliegts ierobežot Autortiesību likuma 29. panta pirmajā daļā noteiktās tiesības.

Pušu atbildība
0.55. Par Līgumā un/vai tā pielikumos noteikto izstrādes termiņu kavējumu, ja tas radies Izpildītāja vainas dēļ, Izpildītājs maksā Pasūtītājam līgumsodu 1% (viena procenta) apmērā no laikā nepabeigtās izstrādes summas bez PVN par katru nokavēto dienu, bet ne vairāk kā 10% no nepabeigtās izstrādes summas bez PVN.
0.56. Par noteikto reakcijas laika un/vai novēršanas termiņa kavējumu uzturēšanas pieteikuma ietvaros, ja tas radies Izpildītāja vainas dēļ, Izpildītājs maksā Pasūtītājam līgumsodu:
0.56.1. 1% (viena procenta) apmērā no uzturēšanas pieteikuma izpildes summas bez PVN par katru nokavēto izpildes darba stundu, bet ne vairāk kā 10% no uzturēšanas pieteikuma izpildes summas bez PVN par 1. un 2. kategorijas pieteikumiem;
0.56.2. 5% (piecu procentu) apmērā no uzturēšanas pieteikuma izpildes summas bez PVN par katru gadījumu pārējo kategoriju pieteikumiem.
0.57. Ja Izpildītājs pārkāpj Līguma noteikumus attiecībā uz konfidencialitātes prasībām, Izpildītājs maksā Pasūtītājam līgumsodu EUR 300,00 (trīs simti euro) apmērā par katru pārkāpuma gadījumu. 
0.58. Ja Izpildītājs pārkāpj Līguma noteikumus attiecībā uz fizisko personu datu apstrādes prasībām (Līguma 7. pielikums), Izpildītājs maksā Pasūtītājam līgumsodu EUR 1 000,00 (viens tūkstotis euro) apmērā par katru pārkāpuma gadījumu.
0.59. [bookmark: _Ref83621406]Par maksājumu termiņa kavējumu Pasūtītājs maksā Izpildītājam līgumsodu 0,1% (viena desmitā daļa procenta) no nokavētās maksājuma daļas summas par katru kavējuma dienu, bet ne vairāk kā 10% (desmit procenti) no attiecīgās summas. 
0.60. Lai piemērotu līgumsodu, viena Puse nosūta otrai Pusei parakstītu pretenziju par līgumsoda piemērošanu kopā ar atbilstošu rēķinu. Otra Puse 3 (trīs) darbdienu laikā pēc pretenzijas par līgumsoda piemērošanu un atbilstoša rēķina saņemšanas:
0.60.1. piekrīt piemērotajam līgumsodam un tā apmēram, un 10 (desmit) darbdienu laikā no pretenzijas saņemšanas dienas veic līgumsoda samaksu;
0.60.2. nepiekrīt piemērotajam līgumsodam un/vai tā apmēram, un 10 (desmit) darbdienu laikā no pretenzijas saņemšanas dienas nosūta motivētu atteikumu otrai Pusei. Šajā gadījumā 3 (trīs) darbdienu laikā pēc atteikuma saņemšanas līgumsoda pieprasītājs atkārtoti pieprasa līgumsodu no otras Puses vai nosūta otrai Pusei paziņojumu par pretenzijas atsaukšanu. Ja pēc atkārtota līgumsoda samaksas pieprasījuma otra Puses noraida tā piemērošanu, tad jautājums tiek risināts Līguma 11. punktā noteiktajā kārtībā.
0.61. Līgumsoda samaksa neatbrīvo Puses no saistību izpildes.
0.62. Pusei saskaņā ar Latvijas Republikas Civillikumu ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem. Puses neatbild par nejaušu zaudējumu atlīdzināšanu.
0.63. Izpildītājs saskaņā ar Latvijas Republikas Civillikumu atbild par to Pasūtītājam nodarīto tiešo vai netiešo zaudējumu atlīdzināšanu, kas Pasūtītājam radušies Izpildītāja un trešo personu kā Izpildītāja apakšuzņēmēju, kas piesaistīti pēc Izpildītāja iniciatīvas, vainas dēļ kā izpildīto darbu neatbilstošas kvalitātes un konfidencialitātes noteikumu pārkāpšanas rezultāts.

Līguma grozīšana un izbeigšana
0.64. Līgums zaudē spēku, ja iestājas viens no šiem apakšpunktiem: 
0.64.1.  ir beidzies Līguma darbības termiņš; 
0.64.2.  ir izlietota Līguma 2.1. apakšpunktā noteiktā kopējā Līguma summa. 
0.65. [bookmark: _Hlk121927807]Katrai no Pusēm ir tiesības vienpusēji atkāpties no Līguma, ja otra Puse nepilda vai nepienācīgi pilda kādu no Līguma noteikumiem, par to rakstiski un motivēti brīdinot otru Pusi vismaz 20 (divdesmit) darba dienas iepriekš. 
0.66. Pusei, kura nav pildījusi Līguma noteikumus un saņēmusi otras Puses motivētu rakstisku brīdinājumu par vienpusēju atkāpšanos no Līguma, ir pienākums 10 (desmit) darba dienu laikā no brīdinājuma saņemšanas dienas novērst brīdinājumā norādītās Līguma būtiskās atkāpes. Ja Līguma būtiskās atkāpes noteiktajā laikā nav novērstas, Līgumu var izbeigt Līguma 10.2. apakšpunktā noteiktajā kārtībā 11. (vienpadsmitajā) darba dienā pēc brīdinājuma saņemšanas. Vainīgajai Pusei var tikt iesniegta prasība par Līguma izbeigšanas rezultātā nodarīto zaudējumu atlīdzināšanu. 
0.67. Pasūtītājam ir tiesības apturēt Līguma izpildi, ja kārtējā budžeta gada ietvaros nav paredzēti līdzekļi Līgumā noteikto pakalpojumu apmaksai. Šādā gadījumā Pasūtītājam ir pienākums norēķināties ar Izpildītāju par jau pasūtītajiem, paveiktajiem un Pasūtītāja pieņemtajiem darbiem. Ja līdzekļi Līgumā minēto pakalpojumu apmaksai netiek piešķirti 2 (divus) gadus pēc kārtas, Līgumu var izbeigt Līguma 10.2. apakšpunktā noteiktā kārtībā. 
0.68. Pasūtītājs ir tiesīgs vienpusēji atkāpties no Līguma, rakstiski brīdinot Izpildītāju vismaz 20 (divdesmit) darba dienas iepriekš, šādos gadījumos:
0.68.1. Izpildītājs nepilda vai pārkāpj Līgumā noteiktās saistības, un pēc rakstiskas Pasūtītāja pretenzijas atkārtoti nav novērsis pieļautos pārkāpumus;
0.68.2. Pasūtītājs vismaz 2 (divas) reizes ir pamatoti iesniedzis Izpildītājam pretenziju viena laidiena ietvaros vai viena uzturēšanas pieteikuma ietvaros;  
0.68.3. Pakalpojuma izpildījums neatbilst Līgumam, šī neatbilstība nav novērsta Līgumā paredzētajā termiņā;
0.68.4. Izpildītājs ir nodevis savu Līgumā noteikto saistību izpildi ar Pasūtītāju rakstiski nesaskaņotam apakšuzņēmējam vai personālam un nenovērš šādus pārkāpumus 10 (desmit) darba dienu laikā pēc Pasūtītāja rakstveida brīdinājuma saņemšanas;
0.68.5. Izpildītājs kavē Nodevuma nodošanu un pēc Pasūtītāja rakstveida brīdinājuma saņemšanas nav iesniedzis Nodevumu; 
0.68.6. Izpildītājs Līguma noslēgšanas vai izpildes laikā sniedzis nepatiesas vai nepilnīgas ziņas vai apliecinājumus;
0.68.7. Izpildītājs Līguma noslēgšanas vai izpildes laikā veicis prettiesisku darbību;
0.68.8. Izpildītājs ir patvaļīgi pārtraucis Līguma izpildi, tai skaitā, ja Izpildītājs nav sasniedzams juridiskajā adresē;
0.68.9. ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25% vai lielākā apmērā no Līguma kopējās summas, un minētā korekcija izriet no Izpildītāja pieļauta Līguma pārkāpuma;
0.68.10. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem, vai kas negatīvi ietekmē Pasūtītāja tiesības, kuras izriet no Līgumiem;
0.68.11. Izpildītājs pārkāpj vai nepilda citu būtisku Līgumā paredzētu pienākumu;
0.68.12. Izpildītājs ir Pasūtītājam nodarījis zaudējumus;
0.68.13. Izpildītājam vismaz 2 (divas) reizes viena ceturkšņa laikā ir piemērots līgumsods saskaņā ar Līguma nosacījumiem.
0.68.14. Izpildītājs ir patvaļīgi pārtraucis Līguma izpildi;
0.68.15. Pasūtītājam ir būtiski samazināts vai atcelts finansējums, ko Pasūtītājs plānoja izmantot Līgumā paredzēto maksājumu saistību segšanai; 
0.68.16. ja konstatēts, ka Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā arī gadījumā, ja pirms Līguma noslēgšanas attiecīgie apstākļi bija pastāvējuši, bet Pasūtītājam tie nebija zināmi;
0.68.17. ja konstatēts, ka Līgumu nav iespējams izpildīt tādēļ, ka iestājies Ministru kabineta 2015. gada 28. jūlija noteikumu Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” 36.¹ punktā noteiktais ierobežojums attiecībā uz patieso labuma guvēju un kompetentā valsts drošības iestāde nav saskaņojusi Līguma turpināšanu;
0.69. Līguma 10.5.10. apakšpunktā norādītajā Līguma izbeigšanas gadījumā Pasūtītājam ir pienākums veikt samaksu par Izpildītāja faktiski izpildītajiem un no Pasūtītāja puses pieņemtajiem darbiem.
0.70. Pasūtītājs neatlīdzina Izpildītājam zaudējumus, kas radušies, Pasūtītājam izmantojot savas Līgumā noteiktās atkāpšanās tiesības.
0.71. Līgums pirms termiņa var tikt izbeigts, pamatojoties uz abu Pušu savstarpēju vienošanos, kurā atrunāti visi Pakalpojuma pārņemšanas nosacījumi un noteikumi.

Strīdu izšķiršana
0.72. Puses dara visu iespējamo, lai visus strīdus, kas varētu rasties sakarā ar Līgumu, izšķirtu savstarpēju sarunu un vienošanās ceļā.
0.73. Strīdi, ko nav iespējams izšķirt vienošanās ceļā, tiek izšķirti Latvijas Republikas tiesā saskaņā ar Latvijas Republikas normatīviem aktiem.

Nepārvarama vara (Force majeure)
0.74. [bookmark: _Ref83621490][bookmark: _Ref418326704]Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses neatbild par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
0.75. Par nepārvaramu varu netiek uzskatīti Izpildītāja iekārtu vai materiālu defekti, vai to piegādes kavējumi (ja vien minētās problēmas tieši neizriet no nepārvaramas varas).
0.76. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās rakstiski jāinformē par to otra Puse un jānosūta otrai Pusei apstiprinājums, ko izsniegušas kompetentas iestādes un kas apstiprina un raksturo minētos apstākļus, ja attiecīgajā gadījumā kompetentas iestādes ir tiesīgas izsniegt šādu dokumentu.
0.77. Ja nepārvaramas varas apstākļi turpinās ilgāk par 2 (diviem) mēnešiem no Līguma 12.3. apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
0.78. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties. Šādā gadījumā nevienai no Pusēm nav tiesību prasīt zaudējumu atlīdzību.

PERSONĀLA un APAKŠUZŅĒMĒJU NOMAIŅA UN JAUNA PERSONĀLA un APAKŠUZŅĒMĒJU PIESAISTE
0.79. Izpildītājs nodrošina, ka Līguma izpildē piedalās tikai Izpildītāja piedāvājumā norādītais personāls, kura kvalifikācijas atbilstību izvirzītajām prasībām Pasūtītājs ir vērtējis (Līguma 4. pielikumā noteiktais personāls), kā arī Konkursā iesniegtajā Izpildītāja piedāvājumā norādītie apakšuzņēmēji, t.sk. tie, uz kuru iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un Konkursa dokumentos noteiktajām prasībām.
0.80. Izpildītājs atbild par Līguma izpildi un nodrošina, ka tā personāls un apakšuzņēmējs ievēro visus Līguma noteikumus.
0.81. Darbu izpildei Izpildītājs ir tiesīgs piesaistīt citus speciālistus, nodrošinot, ka tie strādā tiešā Izpildītāja piedāvājumā norādītā personāla  (speciālistu) vadībā.
0.82. Izpildītājs veic Līguma izpildē piesaistītā personāla vai apakšuzņēmēju nomaiņu, vai jauna apakšuzņēmēja piesaisti PIL 62. pantā noteiktajā kārtībā un gadījumos.
0.83. Gadījumā, ja Līguma izpildē piesaistīto personālu vai apakšuzņēmēju personisku piedalīšanos nav iespējams nodrošināt (piemēram, atvaļinājumi, darba attiecību pārtraukšana u.c. gadījumi), Izpildītājam ir pienākums nodrošināt līdzvērtīgas vai augstākas kvalifikācijas personāla vai apakšuzņēmēju piesaisti Līguma izpildē, iepriekš to saskaņojot ar Pasūtītāju.
0.84. Pasūtītājs ir tiesīgs atteikt apakšuzņēmēja nomaiņu, ja pastāv kāds no PIL 62. panta trešās daļas nosacījumiem.
0.85. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
0.86. Izpildītājam ir tiesības veikt tā piedāvājumā norādīto apakšuzņēmēju nomaiņu, uz kuru neattiecas Līguma 13.1. apakšpunktā noteiktie nosacījumi, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Līguma izpildē.
0.87. Lai veiktu personāla un apakšuzņēmēju nomaiņu, Izpildītājs rakstveidā informē Pasūtītāju par attiecīgo aizvietotāju un iesniedz dokumentus, kas nepieciešami lēmuma pieņemšanai (piemēram, sertifikātu un apliecinājumu apliecinātās kopijas). 
0.88. Pārbaudot jaunā apakšuzņēmēja atbilstību, Pasūtītājs piemēro PIL 42. panta noteikumus. PIL 42. panta ceturtās daļas 2., 3. un 4. punktā trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
0.89. Pasūtītājs pieņem lēmumu atļaut vai atteikt Līguma izpildē iesaistītā Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.
0.90. Pasūtītājs pirms piekrist Līguma 4. pielikumā norādītā personāla nomaiņai vai jauna personāla iesaistei, saskaņā ar Ministru kabineta 2021. gada 6. jūlija noteikumu Nr. 508 “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība” 16. punktam, nosūta izvērtēšanai informāciju valsts drošības iestādei attiecībā uz šajā Līguma punktā noteikto Pretendenta personālu. Gadījumā, ja izvērtēšanas rezultātā valsts drošības iestāde konstatē, ka kāds no Pretendenta jaunpiedāvātajiem speciālistiem nedrīkst piedalīties Līguma izpildē, Pasūtītājs šāda speciālista iesaistei Līguma izpildē nepiekrīt.
0.91. Gadījumā, ja tiek mainīts normatīvais regulējums, kas nosaka Konkursā izraudzītā personāla vai apakšuzņēmēju nomaiņu, tā notiek atbilstoši spēkā esošajos normatīvajos aktos noteiktajām prasībām.
0.92. Pasūtītājam ir tiesības rakstveidā pieprasīt Izpildītāja personāla nomaiņu, ja:
0.92.1. Izpildītāja personāls (speciālists) atkārtoti kavējis saskaņotu pasūtījumu vai aktivitāti; 
0.92.2. Izpildītāja personāls (speciālists) atkārtoti nav izpildījis pasūtījumu ar nepieciešamo lietpratību un rūpību, kādu Pasūtītājs pamatoti varēja sagaidīt no Konkursa dokumentācijā norādītajām prasībām atbilstoša speciālista, un Pasūtītājs iepriekš rakstveidā par to brīdinājis Izpildītāju;
0.92.3. Izpildītāja personāls (speciālists) nav ievērojis vispārpieņemtās ētikas un profesionālās ētikas normas;
0.92.4. Izpildītāja personāls (speciālists) nepārvalda oficiālo valsts valodu un nav ticis nodrošināts tulks.
0.93. Izpildītājs koordinē apakšuzņēmēju darbību un atbild par pasūtījumu izpildi, ko snieguši tā piesaistītie apakšuzņēmēji, izpildes kvalitāti, termiņu, Līguma noteikumu ievērošanu un citiem jautājumiem, kas attiecas uz Līguma izpildi. 
0.94. Izpildītājs atbild par veiktajiem norēķiniem ar tā piesaistīto apakšuzņēmēju, t.sk. arī Izpildītāja maksātnespējas procesa gadījumā. Pasūtītājs neatbild par Izpildītāja nokavētiem vai vispār neveiktiem norēķiniem ar tā piesaistīto apakšuzņēmēju.

Citi noteikumi
0.95. Līguma grozījumi noformējami rakstiski un pēc abpusējas parakstīšanas tie kļūst par Līguma neatņemamu sastāvdaļu. Par Līguma grozījumiem nav uzskatāmas izmaiņas Līguma 4.8. apakšpunktā (veicamas paziņojuma kārtībā) un Līguma 4. pielikumā (piemērojamas pēc Pasūtītāja rakstveida piekrišanas, ievērojot Līguma 13. punkta noteikumus).
0.96. Ja kādai no Pusēm tiek mainīts juridiskais statuss, Puses amatpersonu paraksta tiesības, īpašnieki vai vadītāji vai kāds no Līgumā minētajiem Puses rekvizītiem, telefona numurs, e-pasta adrese u.c., tad Puse nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.
0.97. Puses savstarpējā saziņā ir tiesīgas viena otrai sūtīt un otra Puse pieņem un atzīst elektroniski parakstītus dokumentus, ja tie ir noformēti atbilstoši elektronisko dokumentu juridisko spēkā esamību regulējošo normatīvu prasībām.
0.98. Elektronisko dokumentu apmaiņā to sagatavošanai lieto MS Office programmatūru, ja nav sevišķas vajadzības apmainīties ar dokumentiem citā formātā.
0.99. Līgums sagatavots latviešu valodā uz un parakstīts ar drošu elektronisko parakstu. Līgumam ir pievienoti šādi pielikumi (1., 2., 3. un 4. pielikumi tiks pievienoti Līgumam tā slēgšanas procesā):
0.99.1. Tehniskā specifikācija – 1. pielikums;
0.99.2. Tehniskais piedāvājums – 2. pielikums;
0.99.3. Finanšu piedāvājums – 3. pielikums;
0.99.4. Līguma izpildē iesaistīto speciālistu saraksts – 4. pielikums;
0.99.5. Nodošanas-pieņemšanas akts (paraugs) – 5. pielikums;
0.99.6. Garantijas saistību izpildes nodrošinājums (paraugs) – 6. pielikums;
0.99.7. Vienošanās par personas datu apstrādi (paraugs) – 7. pielikums;
0.99.8. Konfidencialitātes apliecinājums – 8. pielikums;
0.99.9. Vispārējās drošības prasības – 9. pielikums;
0.99.10. Izmaiņu novērtējums (paraugs) – 10. pielikums.

Pušu rekvizīti
		Pasūtītājs:
	Izpildītājs:

	Iekšlietu ministrijas Informācijas centrs
	<Nosaukums>

	Reģ. Nr.90000289913
	Reģ. Nr. < reģistrācijas numurs>

	Adrese: Bruņinieku iela 72B, Rīga, LV-µ1009
	Adrese <adrese>

	Banka: Valsts kase, kods: TRELLV22
	Banka: <nosaukums> kods: <kods>

	Konta Nr.LV96TREL2140088026000
	Konta Nr. <konta numurs>

	Tālr. 67208218
	Tālr. <tālruņa numurs>

	e-pasts: pasts@ic.iem.gov.lv
	e-pasts: <e-pasta adrese>

	Priekšnieks
(paraksts*) Ā.Dzērvāns
	
<amats> 
(paraksts*) <vārds, uzvārds>



	.

Līguma 5. pielikums
NODOŠANAS-PIEŅEMŠANAS AKTS Nr. _
(paraugs nostrādātā laika pasūtījumam)_
Rīgā 20__.gada __.___________

Iekšlietu ministrijas Informācijas centrs, reģistrācijas numurs 90000289913, tā priekšnieka Āra Dzērvāna personā, kurš rīkojas saskaņā ar Ministru kabineta 2016.gada 20. septembra noteikumiem Nr. 616 “Iekšlietu ministrijas Informācijas centra nolikums” (turpmāk – Pasūtītājs), no vienas puses, un
_______________ tās valdes locekļa __________ personā, kurš rīkojas saskaņā ar statūtiem (turpmāk – Izpildītājs), no otras puses, sastāda šādu nodošanas – pieņemšanas aktu (turpmāk – Akts):
1. [bookmark: _Ref69489112]Izpildītājs no 202x. gada xx. _____ līdz xx. _______ ir sniedzis Pasūtītājam VUCAP  uzturēšanas pakalpojumu (turpmāk – Pakalpojums) saskaņā ar Līguma 1.pielikumu:
Pārskats par darbu izpildi
Izpildes laiks: ____________ līdz ______________.


	Datums
	Numurs
	Statuss
	Kategorija
	Apraksts
	Izlietotais laiks

	
	
	
	
	
	

	
	
	
	
	
	

	
	
	
	
	
	

	
	
	
	
	
	



Kopā izlietotais laiks: ___________
2. Pasūtītājs apliecina, ka Izpildītājs ir sniedzis Līgumā noteikto Pakalpojumu pilnā apjomā atbilstoši Līguma noteikumiem un Pasūtītājam nav pretenziju pret Izpildītāja sniegtā Pakalpojuma kvalitāti un apjomu.
3. [bookmark: _Ref104190529]Saskaņā ar Līguma 5. punkta un Līguma 3. pielikuma “Finanšu piedāvājums” noteikumiem šis Akts ir par pamatu atlīdzības samaksai Izpildītājam EUR ___________ apmērā bez pievienotās vērtības nodokļa. Papildus punktā minētai atlīdzībai Pasūtītājs maksā 21% pievienotās vērtības nodokli EUR _________ apmērā. Tādējādi kopējā Izpildītajam maksājamā summa ir EUR ________ (summa vārdiem).
4. Akts parakstīts ar drošu elektronisko parakstu, kas satur laika zīmogu. Akta datums ir Puses pēdējā pievienotā droša elektroniskā paraksta un tā laika zīmoga datums.
	Izpildītāja atbildīgā persona:
	Pasūtītāja atbildīgā persona:

	
	

	Vārds Uzvārds
	Vārds Uzvārds




Līguma 6. pielikums

Garantijas saistību izpildes nodrošinājums (paraugs)

202_. gada ___. _____________ starp Iekšlietu ministrijas Informācijas centru, vienotais reģistrācijas Nr. 90000289913, juridiskā adrese Bruņinieku iela 72B, Rīga, LV-1009, turpmāk – Pasūtītājs,
un
________________, vienotais reģistrācijas Nr. ______________, juridiskā adrese _________________________, turpmāk – Izpildītājs, noslēgts līgums atklāta konkursa “<AK nosaukums>”, iepirkuma identifikācijas Nr. <ID Nr.>, rezultātā, turpmāk – Līgums.

Pēc Izpildītāja lūguma _________ banka/apdrošināšanas sabiedrība, vienotais reģistrācijas Nr. __________, turpmāk – Garantijas devējs, apņemas, neatkarīgi no Līguma juridiskā spēka un atsakoties no jebkādām ierunu tiesībām, samaksāt Pasūtītājam jebkuru summu vai summas, kas kopumā nepārsniedz EUR 50 000,00 (piecdesmit tūkstoši euro), saņemot Pasūtītāja pirmo pieprasījumu, kurā norādīts uz Izpildītāja no Līguma izrietošo saistību neizpildi pilnā apjomā vai kādā daļā.
Garantija ir spēkā līdz pilnīgai līguma saistību izpildei, ko apliecina ar atbilstošu pieņemšanas-nodošanas aktu un visiem Pasūtītāja prasījumiem ir jābūt iesniegtiem līdz minētā spēkā esamības termiņa notecējumam.
Garantijas saistību beigu termiņš ir _______________.
Summas, kas samaksātas saskaņā ar garantiju, samazina kopējo garantijas apjomu.
Garantija ir sastādīta divos eksemplāros, no kuriem Pasūtītājs un Garantijas devējs saņem pa vienam.
Garantija pakļaujas Starptautiskās tirdzniecības kameras noteikumiem “The ICC Uniform Rules for Demand Guarantees”, ICC Publication No. 758. Prasības un strīdi, kas saistīti ar garantiju, izskatāmi Latvijas Republikas tiesā.


Līguma 7. pielikums
Vienošanās 
par fizisko personu datu apstrādi (paraugs)

Iekšlietu ministrijas Informācijas centrs, reģistrācijas numurs 90000289913, tā priekšnieka Āra Dzērvāna personā, kurš rīkojas saskaņā ar Ministru kabineta 2016.gada 20. septembra noteikumiem Nr. 616 “Iekšlietu ministrijas Informācijas centra nolikums” (turpmāk – Pasūtītājs), no vienas puses, un
Xxxxxxx (turpmāk – Izpildītājs), ko saskaņā ar _______ pārstāv tās ______, no otras puses (turpmāk abi kopā – Puses, katrs atsevišķi – Puse), ņemot vērā to, ka lai Izpildītājs, pamatojoties uz Pušu starpā noslēgto līgumu Nr. _____________________ “Par vienotās ugunsdrošības un civilās aizsardzības platformas izstrādi, ieviešanu un uzturēšanu” (turpmāk – Līgums) Pasūtītāja interesēs un uzdevumā atbilstoši Līgumā noteiktajam nodrošinātu Līguma saistību izpildi, tajā skaitā vienotās ugunsdrošības un civilās aizsardzības platformas (turpmāk – VUCAP vai Sistēma) izmaiņu pieprasījumu realizāciju un pieteikumu (turpmāk – problēmpieteikumu) risināšanu (novēršanu), Sistēmas datu kļūdu novēršanu, Pasūtītājs atļauj (uztic) Izpildītājam kā apstrādātājam Eiropas Parlamenta un Padomes 2016.gada 27.aprīļa regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – regula) izpratnē, veikt personas datu apstrādi Sistēmā, kas nepieciešams Līguma 1.1. apakšpunktā noteikto uzdevumu izpildei un, vienojas par turpmāko:

1. Priekšmets
1.1. Izpildītājs veic Pasūtītāja interesēs un uzdevumā personas datu apstrādi, lai izpildītu saistības, kuras Izpildītājs uzņēmies ar Līgumu. Pasūtītājs pēc iespējas minimizē personas datu apjomu, ko Līguma izpildē apstrādā Izpildītājs.  
1.2. Izpildītājs veic personas datu apstrādi, atbilstoši Līgumā norādītajam, saskaņā ar Pasūtītāja norādījumiem un ievēro personas datu aizsardzības principus, kā arī  spēkā esošos normatīvos aktus, kas noteic Izpildītāja pienākumus un tiesības apstrādāt personas datus Līguma izpildes ietvaros.
1.3. Izpildītājs veic personas datu apstrādi tikai tajos gadījumos un tādā apjomā, lai izpildītu Līguma saistības (nodrošinātu datu migrāciju, novērstu problēmpieteikumus).
1.4. Apstrādājamie personas datu veidi, datu subjektu un datu apstrādes kategorijas izriet no Līguma un tās ir: 
1.4.1. Personas datu veidi (t.sk. vēsturiskie dati) un datu subjektu kategorijas: [tiek norādīti, slēdzot vienošanos]
	Personas datu veidi
	Datu subjektu kategorijas

	
	


1.4.2. Datu apstrādes darbības [tiek norādīti, slēdzot vienošanos]:
1.4.2.1.1. Datu apskate, ko Izpildītājs veic Pasūtītāja uzdevumā;
1.4.2.1.2. Datu pārbaude, ko Izpildītājs veic Pasūtītāja uzdevumā;
1.4.2.1.3. Kļūdaino datu labošana;
1.4.2.1.4. Datu analīze līguma izpildes kvalitātes kontrolei;
1.4.2.1.5. Datu analīze atskaišu un pārskatu izveidei Pasūtītāja uzdevumā;
1.4.2.1.6. Datu nosūtīšana citu informācijas sistēmu pārziņiem un datu saņemšana no citu informācijas sistēmu pārziņiem Sistēmas darbības pārbaudes nolūkos;
1.4.2.1.7. Datu migrācija.
1.5.  	Līguma izpratnē Pasūtītājs ir Personas datu pārzinis, bet Izpildītājs ir Personas datu apstrādātājs.

2. Izpildītāja pienākumi un tiesības
2.1. Izpildītājs apliecina un garantē, ka tiks īstenoti atbilstoši tehniskie un organizatoriskie aizsardzības pasākumi tādā veidā, ka Izpildītāja uz Līguma pamata veiktā personas datu apstrāde atbildīs regulas prasībām. Par apliecinājumu garantiju izpildei Izpildītājs attiecībā uz personas datu apstrādi, kuru Izpildītājs veiks uz Līguma pamata, aizpilda Līguma 8. pielikumā pievienoto anketu, ko Līguma un šīs vienošanās spēkā esamības laikā aktualizē, tiklīdz ir notikušas izmaiņas attiecībā uz anketā ietverto informāciju vai apliecinājumu daļēji vai kopumā.
2.2. Izpildītājs veic pasākumus, lai nodrošinātu, ka fiziska persona, kas darbojas Izpildītāja uzdevumā Līguma ietvaros un kam ir piekļuve personas datiem, tos apstrādā atbilstoši Pasūtītāja norādījumiem. Izpildītājs nodrošina, ka personas, kuras ir pilnvarotas apstrādāt personas datus Izpildītāja uzdevumā Līguma ietvaros, ir rakstveidā apņēmušās ievērot konfidencialitāti. Izņēmumi ir pieļaujami, ja Izpildītājam ir pienākums to veikt saskaņā ar saistošiem tiesību aktiem. 
2.3. Izpildītājs īsteno tehniskus un organizatoriskus aizsardzības pasākumus attiecībā uz datu drošību un aizsardzību pret ārēju ielaušanos Sistēmā vai tās testa vidē.
2.4. Izpildītājs, novērtējot atbilstīgo datu aizsardzības līmeni, jo īpaši ņem vērā drošības riskus, tai skaitā nejauši vai prettiesiski nosūtīto, uzglabāto vai citādi apstrādāto personas datu iznīcināšanu, nozaudēšanu, pārveidošanu, prettiesisku piekļuvi tiem vai izpaušanu, un nodrošina tādu drošības līmeni, kas atbilst riskam.
2.5. Izpildītājs personas datu apstrādē iesaistīs šādas personas, kuras parakstījušas saistību rakstus par neizpaužamas informācijas, kas nav valsts noslēpums, aizsardzību: [Uzskaitījums tiks pievienots, slēdzot vienošanos] 
2.6. Izpildītājs personas datu aizsardzības pārkāpuma gadījumā bez nepamatotas kavēšanās un ne vēlāk kā 48 stundu laikā, kad pārkāpums tam kļuvis zināms, paziņo par pārkāpumu  Pasūtītāja pilnvarotajai personai, kura noteikta Līguma 4.8.punktā, sniedzot šādu informāciju: apraksta personas datu aizsardzības pārkāpumu; kādas datu subjektu kategorijas un to aptuvenais skaits, personas datu ierakstu kategorijas un to aptuvenais skaits ir ietekmēts personas datu aizsardzības pārkāpumā; personas datu aizsardzības pārkāpuma iespējamās sekas; pasākumi, kas veikti, lai novērstu personas datu aizsardzības pārkāpuma iespējamās nelabvēlīgās sekas; personas kontaktinformāciju, ar ko sazināties saistībā ar personas datu aizsardzības pārkāpumu. 
2.7. Izpildītājs pēc datu aizsardzības pārkāpuma sadarbojas ar Pasūtītāju, Pasūtītājam veicot novērtējumu par ietekmi uz datu aizsardzību.
2.8. Izpildītājs saskaņā ar regulu Pasūtītājam nodrošina pieejamu visu informāciju, kas nepieciešama, lai apliecinātu, ka tiek pildīti Izpildītājam paredzētie pienākumi datu aizsardzības jomā, un nodrošina iespēju Pasūtītājam vai Pasūtītāja pilnvarotam pārstāvim par to pārliecināties.
2.9. Izpildītājs apņemas pēc apstrādes pabeigšanas līdz ar Līguma saistību izpildes beigām, bet ne vēlāk kā vienas nedēļas laikā pēc Līguma 1.1. apakšpunktā noteikto mērķu izpildes dzēst (iznīcināt) vai atdod visus personas datus (visu Līguma izpildes laikā savos tehniskajos resursos Pārziņa uzkrātos personas datus) un dzēst esošās kopijas vai atveidojumus, ja tādas ir izveidotas.
2.10. Izpildītājs garantē, ka Līguma izpildes ietvaros, Izpildītājs neapstrādās tam uzticētos personas datus no Līguma vai Pasūtītāja rakstveida norādījumiem neizrietošiem nolūkiem ja vien to darīt nepieprasa normatīvie akti. Ja Izpildītājs apstrādās no Pasūtītāja iegūtos personas datus nolūkiem, ko nenosaka Līgums vai Pasūtītāja rakstveida norādījumi, tad Izpildītājs kļūst par pārzini šādai personas datu apstrādei un ir atbildīgs par veikto personas datu apstrādi.
2.11. Izpildītājs sadarbojas ar Pasūtītāju datu subjekta tiesību īstenošanā. Izpildītājs atbild 5 (piecu) darbdienu laikā uz Pasūtītāja pieprasījumiem, kas ir saistīti ar datu subjekta tiesību īstenošanu.
2.12. Izpildītājam ir tiesības piesaistīt citu apstrādātāju šī Līguma izpildei tikai ar Pasūtītāja rakstveida piekrišanu. 

3. Pasūtītāja tiesības
3.1. Pasūtītājam ir tiesības pieprasīt visu informāciju, kas nepieciešama, lai pārliecinātos, ka tiek pildīti Izpildītāja pienākumi personas datu aizsardzības jomā.
3.2. Saņemt Izpildītāja veiktā novērtējuma par ietekmi uz datu aizsardzību kopsavilkumu.

4. Sadarbība un atbildība
4.1. Izpildītājs sadarbojas ar Pasūtītāju personas datu aizsardzības pārkāpumu (incidentu) izmeklēšanā un novēršanā, regulas un šīs vienošanās prasību izpildē, ievērojot Līgumā noteikto pakalpojumu pasūtīšanas un izpildes kārtību.
4.2. Izpildītājs visus datu subjektu un iestāžu pieprasījumus, kas attiecināmi uz personu datiem, kas nonākuši Izpildītāja rīcībā Līguma izpildes ietvaros, vai atsevišķos gadījumos informāciju par tiem, iesniedz izpildei Pasūtītājam ne vēlāk kā 5 (piecu) darbdienu laikā no saņemšanas dienas. Izpildītājs, ja nepieciešams, sniedz atbalstu Pasūtītājam attiecīgo pieprasījumu risinājumā, ciktāl tas attiecas uz Līguma ietvaros Izpildītāja rīcībā esošo informāciju, kas satur personas datus. 

5. Citi noteikumi
5.1. Tiesību aktu grozījumu gadījumā Puses sadarbojas, lai papildinātu vai grozītu šo vienošanos, nosakot tajā Pušu saistības atbilstoši spēkā esošajam regulējumam un Līgumā un šīs vienošanās tekstā noteiktajam Pušu atbildības sadalījumam.
5.2. Puses neatbild par saistību neizpildi, ja to iemesls ir nepārvaramas varas (Līguma 12. punkts) apstākļi.
5.3. Šī vienošanās ir Līguma neatņemama sastāvdaļa. Vienošanās ir spēkā visā laika periodā, kamēr Izpildītājs veic Līgumā noteikto saistību izpildi un laika periodā pēc tā pabeigšanas, kamēr var tikt celti jebkādi prasījumi par Līguma un šīs vienošanās ietvaros veikto personu datu apstrādi.


Līguma 8. pielikums
Konfidencialitātes apliecinājums (forma)
	 Es,
	  
	 , 

	
	
	:

	  
	(vārds uzvārds, pilns amata nosaukums)
	  


 
1. esmu informēts, ka visa informācija, kas man tiks uzticēta vai kļūs zināma atklātā konkursa „<nosaukums>” rezultātā noslēgtā pakalpojumu līguma “Par vienotās ugunsdrošības un civilās aizsardzības platformas izstrādi, ieviešanu un uzturēšanu” (turpmāk – Līgums) izpildes ietvaros, ir ierobežotas pieejamības informācija, izņemot informāciju, kas ir vispārpieejama saskaņā ar Informācijas atklātības likumu;
2. apņemos bez iebildumiem un precīzi izpildīt ar Līguma izpildi saistīto rīkojumu, noteikumu un nolikumu prasības, ar kurām esmu iepazīstināts;
3. apņemos neiznest Līguma izpildes ietvaros saņemtos dokumentus vai to atvasinājumus ārpus darba telpām;
4. apņemos saglabāt šī saistību raksta 1. un 2. punktā minēto informāciju normatīvajos aktos noteiktajā kārtībā un apjomā;
5. apņemos ziņot Iekšlietu ministrijas Informācijas centram par mēģinājumiem iegūt no manis šī saistību raksta 1.punktā minēto informāciju, kā arī par man zināmiem ierobežotas pieejamības informācijas saglabāšanas kārtības pārkāpumiem, strādājot ar projektu pieteikumiem .
6. Apņemos ļaunprātīgi neizmantot piekļuvi vienotās ugunsdrošības un civilās aizsardzības platformai (turpmāk – VUCAP vai Sistēma) un tās moduļiem, kuros tiek apstrādāti fizisko personu dati, un valsts reģistriem, kā arī šāda rakstura informāciju, kas kļuvusi zināma pildot tiešos pienākumus, neizpaust trešajām personām;
7. Apņemos neaplūkot fizisko personu datus un neveikt cita veida personas datu apstrādi, izņemot speciālista tiešo pienākumu veikšanai un uzdotā darba izpildei;
8. Apņemos nekopēt fizisko personu datus no Sistēmas un valsts reģistriem uz jebkādiem datu nesējiem, izņemot speciālista pienākumu izpildei un neiznest personas datus saturošus datu nesējus ārpus darba vietas;
9. Apņemos neizpaust trešajām personām personas datus Līguma izpildē saņemto tehnisko informāciju, kas  kļuvusi zināma, pildot tiešos pienākumus
Esmu brīdināts, ka par ierobežotas pieejamības informācijas nelikumīgu izpaušanu, nozaudēšanu tikšu saukts pie atbildības saskaņā ar spēkā esošajiem normatīvajiem aktiem, un, ja sakarā ar ierobežotas pieejamības informācijas nelikumīgu izpaušanu tās īpašniekam vai citai personai radīts kaitējums vai būtiski aizskartas to likumiskās intereses, apņemos atlīdzināt kaitējumu normatīvajos aktos noteiktajā kārtībā un apjomā.
	Datums un vieta:
	202___. gada ____._____________, ___________________

	Paraksts:
	__________________________________

	Paraksta atšifrējums:
	__________________________________




Līguma 9. pielikums
VISPĀRĒJĀS DROŠĪBAS PRASĪBAS
1.	VUCAP (turpmāk – Lietojumprogramma) jānodrošina tikai identificētu, autentificētu lietotāju autorizācija.
2.	Lietojumprogrammu identifikācijas, autentifikācijas, autorizācijas un auditācijas procedūrām jāizpilda šādas prasības:
2.1.	Jāizmanto autorizācijas princips, saskaņā ar kuru viss, kas nav tiešā veidā atļauts, ir aizliegts;
2.2.	Jānodrošina aizsardzība pret lietotāju esamības pārbaudi (Lietojumprogrammas nedrīkst atklāt vai lietotājs eksistē vai nē, pirms lietotāja sekmīgas autentifikācijas Lietojumprogrammās);
2.3.	Jebkurš sekmīgs, nesekmīgs autorizācijas vai autentifikācijas notikums, kā arī  Lietojumprogrammu lietotāja konta izveides, grozīšanas vai dzēšanas notikums jāreģistrē Lietojumprogrammu auditācijas pierakstu žurnālā, fiksējot notikuma laiku, kas sakrīt ar faktiskā notikuma koordinēto pasaules laiku (UTC), fiksējot interneta protokola adresi, no kuras veikta darbība, darbības aprakstu, kā arī informāciju par darbības iniciatoru – identifikatoru, pieslēguma metadatus;
2.4.	Visām Lietojumprogrammu lietotāju un administratoru veiktajām darbībām jābūt identificētām un atsekojamām (jābūt zināmam, kura persona izpilda katru darbību).
3.	Veicot Lietojumprogrammu izmaiņu pieprasījumu, nelielu pilnveidojumu izstrādi, jāievēro šādas drošības prasības:
3.1.	Lietojumprogrammu izstrādē jāievēro OWASP ieteiktie sistēmu izstrādes principi: http://www.owasp.org/index.php/Category:Principle. Datu aizsardzība dažādos pielietojuma slāņos jāveido, izmantojot dažādus (dažādu produktu, dažādu piegādātāju) aizsardzības mehānismus – piemēram, sekmīga pielietojumu servera aizsardzības uzlaušana nedrīkst atvieglot datu bāzes aizsardzības uzlaušanu;
3.2.	WEB pielietojumi izstrādājami saskaņā ar OWASP drošas programmēšanas vadlīnijām: https://www.owasp.org/index.php/OWASP_Secure_Coding_Practices_-_Quick_Reference_Guide;
3.3.	Lietojumprogrammu izstrādē un ekspluatācijā nedrīkst izmantot komponentes, kuras ražotājs pozicionē kā "Beta", "Pre-release", "Release candidate", "Obsolete" vai arī kādā citā veidā nerekomendē izmantošanai ražošanas sistēmās;
4.	Lietojumprogrammās nedrīkst būt iebūvētas piekļuves, apejot lietotāju autentifikācijas mehānismus.
5.	Lietojumprogrammās jāizveido pietiekami kontroles mehānismi, lai nodrošinātu, ka Lietojumprogrammu dati gan to pārraides, gan glabāšanas laikā netiek atklāti personām vai programmām, kurām nav attiecīgas autorizācijas. Piekļuve Lietojumprogrammu datiem nodrošināma ievērojot šādus principus:
5.1.	"zina tikai tas, kuram jāzina" (need-to-know);
5.2.	"ir jānodrošina minimālās tiesības pienākumu pildīšanai", gan lietotājiem, gan tehnoloģiskajiem lietotājiem (least privilege);
5.3.	jānodrošina Lietojumprogrammu lietotāju veikto darbību reģistrācija un šo datu saglabāšana (accountability).
6.	Lietojumprogrammām jānodrošina, ka programmatūra nesniedz lietotājam informāciju, kas varētu apdraudēt Lietojumprogrammu vai ar Lietojumprogrammām saistīto sistēmu drošību, tai skaitā, nepieļaujot iespēju lietotājam veikt analīzi par veikto Lietojumprogrammu pārbaužu raksturu, kas varētu atvieglot tālākos uzbrukumus Lietojumprogrammām. Kļūdas situācijās lietotājam jāparāda tikai minimālā nepieciešamā informācija, bet detalizēts kļūdas tehniskais apraksts jāsaglabā Lietojumprogrammuauditācijas pierakstu žurnālā.
7.	jānodrošina šādu normatīvo aktu prasību īstenošana:
7.1.	Ministru kabineta 2015. gada 28. jūlija noteikumos Nr. 442 "Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām" 15., 16. un 24.punktos minētās prasības, Vispārīgā datu aizsardzības regulā norādītās prasības;
7.2.	citos uz informācijas sistēmu drošību attiecināmos normatīvajos aktos iekļautās prasības, kas tiek pieņemtas un stājas spēkā Lietojumprogrammu uzturēšanas laikā.
8.	Veicot Lietojumprogrammu izmaiņu piegādi, pilnveidošanu un uzturēšanu, Izpildītājam ir jānodrošina šādas drošības prasības:
8.1.	jānodrošina izsekojamu Lietojumprogrammu izmaiņu pārvaldības modulis;
8.2.	novēršot kādā Lietojumprogrammu komponentē vai sadaļā konstatētu nepilnību, kas rada drošības riskus, jāveic arī pārējās funkcionalitātes caurskatīšana un analīze ar mērķi atrast un novērst konkrētā veida nepilnību visās lietojuma vietās, kur tā var izpausties.
9.	Lietojumprogrammu kontroles mehānismi veidojami tā, lai nodrošinātu, ka persona, kas veikusi kādas darbības, nevar noliegt šādu darbību veikšanas faktu. Lietojumprogrammās jānodrošina funkcionalitāte atklāt gadījumus, kad informācija tikusi modificēta to pārraides vai glabāšanas laikā.
10.	Auditācijas prasības (prasības attiecināmas tikai uz izstrādājamiem Lietojumprogrammu izmaiņu pieprasījumiem, ja atbilstība šīm prasībām ir pielīgta, slēdzot vienošanos):
10.1.	Lietojumprogrammām ir jāreģistrē visi fizisko personu datu apstrādes notikumi, ņemot vērā Vispārējās datu aizsardzības regulas (VDAR), Fizisko personu datu apstrādes likuma prasības. Par katru fizisko personu datu apstrādes gadījumu ir fiksējama vismaz šāda informācija:
10.1.1.	notikuma datums un laiks;
10.1.2.	datu pieprasījuma objekts (fiziskas persona – personas kods un/vai pagaidu kods);
10.1.3.	datu pieprasītājs (Lietojumprogrammas lietotāja konta identifiaktors);
10.1.4.	datu apstrādes pamatojums (juridiskais, klasifikatora vērtība);
10.1.5.	notikuma tips: datu izmaiņas vai datu nolasīšanas darbība;
10.1.6.	detalizēta informācija par notikumu vai atsauce, kas ļauj pēc Lietojumprogrammas datiem iegūt šo informāciju.
10.2.	Lietojumprogrammām ir jāauditē vismaz šādas Lietojumprogrammu lietotāju veiktās darbības:
10.2.1.	Lietojumprogrammas lietotāja pieslēgšanās (veiksmīgs, neveiksmīgs) Lietojumprogrammas notikums un Lietojumprogrammas lietotāja atslēgšanās notikums;
10.2.2.	Lietojumprogrammas lietotāja izsauktais datu pārskats, datu pārskata eksports un saglabāšana ārpus Lietojumprogrammas, kā arī Lietojumprogrammas aktivizēts asinhrons uzdevumus (batch job);
10.2.3.	datu pievienošanas, labošanas un dzēšanas notikums Lietojumprogrammā;
10.2.4.	datu apskates notikums Lietojumprogrammā.
11.	Par katru Lietojumprogrammas lietotāja veikto darbību jāuzglabā vismaz šāda informācija:
11.1.	darbības datums un laiks;
11.2.	Lietojumprogrammas lietotāja konta identifikators;
11.3.	Lietojumprogrammas lietotāja veiktās darbības veids (pieslēgšanas Lietojumprogrammai, atslēgšanās no Lietojumprogrammas, ieraksta pievienošana, ieraksta labošana, u.c. darbība Lietojumprogrammā);
11.4.	darbības veidam specifiska informācija:
11.4.1.	darbstacijas identifikators (nosaukums un IP adrese) no kuras Lietojumprogrammas lietotājs pieslēdzās Lietojumprogrammai, atslēdzās no Lietojumprogrammas;
11.4.2.	Lietojumprogrammas lietotāja sesijas identifikators vai cits identifikators, pēc kura iespējams unikāli identificēt konkrētu lietotāja sesiju;
11.4.3.	datu apskates/pievienošanas/rediģēšanas/eksportēšanas/dzēšanas darbībai saistītā datu objekta identifikators.
12.	Ja izveidotos Lietojumprogrammas lietotāju darbību auditācijas pierakstus nevar vienkārši analizēt, izmantojot tradicionālos līdzekļus, jānodrošina speciāli analīzes rīki.
13.	Lietojumprogrammās jāuzglabā un jānodrošina iespēja apskatīt informāciju par visiem Lietojumprogrammas lietotāja tiesību izmaiņu notikumiem. Par katru Lietojumprogrammas lietotāja tiesību izmaiņu jābūt apskatāmai vismaz šādai informācijai:
13.1.	lietotāja vārds;
13.2.	Lietojumprogrammas administratora, kurš veicis izmaiņas, lietotāja identifikators;
13.3.	 Lietojumprogrammā veikto izmaiņu datums un laiks;
13.4.	Lietojumprogrammā veikto izmaiņu veids (pievienošana, rediģēšanas, dzēšana);
13.5.	Lietojumprogrammā nomainītās un jaunās vērtības.
14.	Lietojumprogrammās jānodrošina programmatūras kļūdu un izņēmumu situāciju (exceptions) auditācijas pierakstu saglabāšana. Par katru no Lietojumprogrammas programmatūras kļūdām un izņēmumu situācijām, Lietojumprogrammas auditācijas pierakstos jāsaglabā visu ar kļūdu saistīto pieejamo informāciju.
15.	Lietojumprogrammās jānodrošina iespēja izsūtīt Lietojumprogrammas administratoram ziņojumu par Lietojumprogrammas automātiski identificētām kļūdām un izņēmuma situācijām.
16.	Lietojumprogrammām ir jāuztur pilna datu izmaiņu vēsture. Tas nozīmē - katram ierakstam ir jāuztur informācija par tā pievienošanu, rediģēšanu un dzēšanu, tai skaitā:
16.1.	jānorāda katru izmaiņu autors (Lietojumprogrammas lietotāja konta identifikators, ārējās sistēmas nosaukums vai identifikators, vai arī Lietojumprogrammas pakalpes uzdevums);
16.2.	jānorāda ikvienas izmaiņas īstenošanas precīzs datums un laiks;
16.3.	jānorāda Lietojumprogrammas ieraksta satura kopijas pievienošanas/labošanas/dzēšanas precīzs datums, laiks.
17.	Lietojumprogrammas auditācijas pieraksti par datos veiktajām izmaiņām jāuzglabā vismaz "n" mēnešus (kur "n" ir konfigurējams parametrs, pieņemot, ka noklusētā vērtība ir 18 (astoņpadsmit) mēneši), pēc tam tos automātiski arhivējot un dzēšot. Lietojumprogrammas administratoram jānodrošina iespēja mainīt šo parametru, izslēgt un ieslēgt automātisko datu izmaiņu vēstures arhivēšanu un dzēšanu, kā arī manuāli ierosināt datu izmaiņu vēstures arhivēšanu vai nodošanu Pasūtītāja SIEM risinājumā, un dzēšanu.


Līguma 10. pielikums
Izmaiņu novērtējums Nr. IP ______
(norāda Pasūtītāja pieprasījuma identifikatoru)	
Izmaiņu pieprasījuma nosaukums: (norāda Pasūtītāja pieprasījuma izmaiņu nosaukumu)
Izmaiņu novērtējuma sagatavošanas datums:
Rīgā  20___. gada_____. ________ 	(novērtējuma sagatavošanas datums) 
1. Veicamo darbu apraksts: _ _ _ _ _ _ _ _ _ _ _ _ _ _ _ _ _ _ _ _ _ _ _ _ _
2. Veicamo papildinājumu novērtējums:
Darbu uzskaitījums:
	Darba veids un sarežģītības pakāpe un c/stundu skaits
	Nepieciešamais darba vienību skaits
(norāda izpildītājs)
	C/stundu skaita aprēķins (darbietilpība)
	Vienas c/stundas cena, euro bez PVN
	Summa c/stundu skaits x cena par vienu cilvēkstundu

	
	
	
	
	

	
	
	
	
	

	
	
	
	
	

	Kopā
	



Darbietilpības novērtējums:  c/stundu skaits (stundas) x  Vienas c/stundas cena (EUR bez PVN /stunda) = Summa EUR bez PVN 
KOPĀ: ____ EUR bez PVN
3. Norādītajā darbietilpībā ietilpst specifikācijas izstrāde, programmēšanas darbi, testēšana.
Vienas cilvēkstundas likme ir noteikta saskaņā ar Līguma 2.pielikuma "Finanšu piedāvājums" 3.pozīciju.
Izpildītāja piedāvātais darbu izpildes termiņš (datums līdz): dd.mm.gggg.

Izmaiņu novērtējumu sastādīja izpildītāja pārstāvis: (v.uzvārds)		

Izmaiņu saskaņoja pasūtītāja atbildīgā persona: (v.uzvārds)

Izpildītājs:	Pasūtītājs: 	
v.uzvārds                                                                             v.uzvārds
(paraksts)	                                                                    (paraksts)

